«География» пәні бойынша
Педагогтердің білімін бағалауға арналған тест спецификациясы
Мақсаты: Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарында жұмыс істейтін педагогтерді аттестаттау барысында Педагогтердің білімін бағалау тест тапсырмаларын әзірлеу мақсатында құрастырылған.

Мiндетi: Педагогтердің білім деңгейінің біліктілік талаптарға сәйкестігін анықтау.


Тест мазмұны: «География» пәні бойынша оқу бағдарламасына сәйкес оқу материалдары енгізілген.

	№
	Тақырып
	№
	Тақырыпша
	Оқыту мақсаттары

	01
	Географиялық зерттеу әдістері
	01
	Географиялық зерттеу объектілері. География ғылымының дамуы. Географиялық деректер көздері. Географиялық тәжірибелер. Географияда графикалық әдістердің қолданылуы. Жалпы географиялық әдістер. Өзекті географиялық зерттеу әдістері
	Географияны зерттеу нысандарын анықтау; саяхатшылар мен зерттеушілердің география ғылымының дамуына қосқан үлесін сипаттап, баға беру; далалық, картографиялық, теориялық географиялық зерттеу әдістерінің мәнін түсіндіріп, қолдану; географиялық ақпарат көздерімен жұмыс істеу: карталар, суреттер, мәтіндер, фотосуреттер, графикалық материалдар; географиялық нысандар мен құбылыстарды номинациялау ерекшеліктерін анықтау; зерттеу тақырыбына сәйкес салыстыру әдістерін қолдану; зерттеу тақырыбына сәйкес аудандастыру әдістерін қолдану;

	02
	Географиялық карталар. Географиялық деректер базасы
	02


	Географиялық карталар.
Географиялық номенклатура
	Тақырып бойынша картосхемаларды жасау; географиялық нысандарды топтастырып кесте түрінде көрсету; маңызды Қазақстандық географиялық нысандарды, үдерістер мен құбылыстарды карталардан көрсету барысында сипаттау; статистикалық деректерді талдау нәтижелері бойынша картограммалар мен картодиаграммаларды жасау; 
географиялық номенклатура нысандарын картадан көрсету; 

	
	
	03


	Географиялық деректерді ұйымдастыру.

Географиялық деректер базасын құрастыруда ақпараттық-коммуникациялық технологиялардың рөлі
	Географиялық нысандарды топтастырып кесте түрінде көрсету; ақпараттық-коммуникативтік технологияларды қолдана отырып, географиялық деректер базасын құрастыру; геоақпараттық әдістер мен геоақпараттық жүйелер (ГАЖ) технологияларының ерекшеліктерін, басқа ғылымдар мен өндіріс салаларымен байланыстарын түсіндіру

	
	
	04
	Жерді қашықтықтан зерделеу әдістері.

Геоақпараттық жүйелер технологияларын қолдану аясы
	Жерді қашықтықтан зерделеудің әдістерін сипаттау, маңыздылығы мен ерекшеліктерін түсіндіру;

шаруашылық пен ғылым салаларында геоақпараттық технологияларын қолданудың маңыздылығын сипаттау; геоақпараттық әдістер мен геоақпараттық жүйелер (ГАЖ) технологияларының ерекшеліктерін, басқа ғылымдар мен өндіріс салаларымен байланыстарын түсіндіру

	03
	Физикалық география
	05
	Литосфера. Литосфераның тектоникалық қозғалыстары. Литосфералық катаклизмдер
	Литосфераның құрылысы мен заттық құрамын анықтау; жердің тектоникалық құрылымы мен литосфералық плиталардың орналасуын картадан көрсетеді және сипаттау; жер бедерінің қалыптасу және таралу заңдылықтарын зерттеу; жер қыртысының тектоникалық қозғалыстарын талдау: дрейф, коллизия, субдукция, спрединг; дүние жүзінде және Қазақстанда литосфералық катаклизмдердің себеп-салдарын, таралуын түсіндіру; Қазақстандық компонент негізінде литосфералық катаклизмдер барысында өзін өзі ұстау ережелерін түсіндіру

	
	
	06
	Атмосфера. Атмосфера және оның құрамдас бөліктері.

Ауа райы және метеорологиялық элементтер.
Қолайсыз атмосфералық құбылыстар 
	Атмосфераның құрамын сипаттау; атмосфераның құрылысы мен қабаттарының ерекшеліктерін графикалық түрде бейнелеп, түсіндіру; «Ауа райы» ұғымын түсіндіру; метеорологиялық элементтер мен құбылыстарды сипаттап, зерттеу маңыздылығын түсіндіру: температура, қысым, жел, бұлттылық, жауын-шашын, ылғалдылық; жергілікті компонентті қосымша қамту негізінде қолайсыз атмосфералық құбылыстарды талдай отырып, сақтану шараларын ұсыну

	
	
	07


	Гидросфера. Гидросфера және оның құрамдас бөлігі. Су ресурстарының маңыздылығы.

Дүниежүзілік мұхиттың географиялық жағдайы. Дүниежүзілік мұхит суларының қасиеттері.
	Гидросфера және оның құрамдас бөліктерін сипаттау; су ресурстарының маңыздылығын түсіндіру; өзен аңғарының құрылысын түсіндіру; Қазақстанның ішкі суларын топтастыру; көрсеткіштерін талдайды және сипаттау (өзендер мен көлдер, мұздықтар мен мәңгі тоң, жерасты сулары); дүниежүзілік мұхиттың құрамын, географиялық жағдайын сипаттау;  мұхит және оның құрамдас бөліктерін жоспар бойынша сипаттау; мұхит суының қасиеттеріне әсер ететін факторларды анықтау;

	
	
	08


	Биосфера. Биосфера және оның құрамдас бөліктері. Туған өлкенің флорасы мен фаунасы. Қазақстанның топырақ түрлері.
Топырақтың экологиялық проблемалары.
Табиғи-аумақтық кешендерді қалыптастыру. Табиғи-аумақтық кешендердің түрлері
	Биосфераның құрамын, құрылымын, шекаралары мен қасиеттерін анықтау; өлкеге тән өсімдіктер мен жануарларды анықтау және «Қызыл кітапқа» енген түрлерін атау; Қазақстанда топырақ түрлерінің таралуын анықтау; жергілікті компонентті қосымша қамту негізінде топырақ ресурстарына баға беру; топырақтардың экологиялық проблемаларын жіктеп, шешу жолдарын ұсыну; географиялық қабық, мұхиттар және материктер, зоналар және белдеулер, ландшафтар табиғи-аумақтық кешендерінің қалыптасуын  түсіндіру; жергілікті компонентті қосымша қамту негізінде қолайсыз атмосфералық құбылыстарды талдай отырып, сақтану шараларын ұсыну

	04
	Әлеуметтік география


	09
	Халық географиясы
	Дүние жүзі халқының діни құрамы мен діндердің таралу аймақтарын анықтау; елдердің демографиялық жағдайын талдап, басты демографиялық көрсеткіштерін есептеу: халық саны, туу және өлім коэффициенттері, табиғи және механикалық өсім, жалпы өсім, жас-жыныстық көрсеткіштер, ұлттық және діни құрам; дүниежүзі елдерін демографиялық проблемалары бойынша жіктеу; Қазақстан халқының ұлттық және діни құрамын анықтау; қазақстандық көрсеткіштерді басқа елдердің көрсеткіштері мен салыстыру негізінде еңбек ресурстарының сандық, сапалық құрамына баға береді

	05
	Экономикалық география
	10
	Әлеуметтік-экономикалық ресурстар. 
Көлік инфрақұрылымы. Әлеуметтік инфрақұрылым
	Қазақстандық компонентті қосымша қамту негізінде

көлік және әлеуметтік инфрақұрылым компоненттерін жіктеп, маңыздылығына баға беру; қазақстандық компонентті қосымша қамту негізінде экономикалық инфрақұрылымын сипаттап, маңыздылығына баға беру; ғылыми-техникалық революция үдерісін, даму бағыттарын талдау

	
	
	11
	Дүниежүзілік шаруашылықтың даму үрдістері мен көрсеткіштері.

Дүниежүзілік шаруашылықтың салалық және аумақтық құрылымы. 
Дүниежүзілік шаруашылықтың салалары: ауыл шаруашылығы мен өнеркәсіп
	Ауыл шаруашылық, өнеркәсіп шаруашылық салаларын жіктеу арқылы маңыздылығын түсіндіру; Қазақстандық компонентті қосымша қамту негізінде ауыл шаруашылық және өнеркәсіп өндірісін, қызмет саласын орналастыру факторларын талдау; Қазақстанның экономикалық аудандарының шаруашылық салаларын анықтау, мамандануын түсіндіру; дүниежүзі елдерін экономикалық даму деңгейі бойынша жіктеу; Қазақстан аймақтарын шаруашылығының салалық және аумақтық құрылымы мен экономикалық даму көрсеткіштері бойынша салыстырып талдау

	
	
	12
	Дүниежүзілік шаруашылықтың субъектілері.

Халықаралық географиялық еңбек бөлінісі. Халықаралық экономикалық қатынастар түрлері
	Дүниежүзілік шаруашылықтың субъектілерін сипаттау; халықаралық экономикалық қатынас түрлерін жіктеп, сипаттау; халықаралық географиялық еңбек бөлінісінің мәнін анықтау; халықаралық экономикалық қатынас түрлерін жіктеп, сипаттау

	06
	Картография және геоинформатика
	13
	Картография.

Геоинформатика негіздері
	Тақырыпқа сәйкес картографиялық зерттеулер әдістерін қолдану;
қашықтықтан зерделеу әдістерінің ерекшеліктерін түсіндіру; геоақпараттық әдістер мен геоақпараттық жүйелер (ГАЖ) технологияларының ерекшеліктерін, басқа ғылымдар мен өндіріс салаларымен байланыстарын түсіндіру

	07
	Табиғатты пайдалану және 

геоэкология
	14
	Табиғатты пайдалану
	Табиғатты пайдаланудың қажеттілігін түсіндіріп, түрлерін (шаруашылық тұрғысынан) анықтау; табиғатты пайдалану түрлерінің қоршаған ортаға тигізетін әсерін анықтап, баға беру (жергілікті/аймақтық компоненттің негізінде); табиғатты пайдалану түрлерінің қоршаған ортаға тигізетін кері әсерін азайтудың жолдарын ұсыну (жергілікті/аймақтық компоненттің негізінде); тиімді табиғатты пайдаланудың қағидаттарын анықтау

	
	
	15
	Геоэкологиялық зерттеулер негіздері
	Геоэкологиялық зерттеулердің мәнін, мазмұнын және бағыттарын графикалық түрде ұсыну; геоэкологияның негізгі категорияларын түсіндіру; дүниежүзі аумағын ластану және табиғи ортаның бұзылу деңгейі бойынша аудандастыру; табиғатқа әсер ететін антропогендік факторларды топтастыру; табиғатқа әсер ететін антропогендік факторлардың азайту жолдарын ұсыну; ғаламдық экологиялық проблемалардың пайда болу механизмін түсіндіру; геоэкологиялық үдерістерде географиялық қабық заңдылықтарының рөлін анықтау; Қазақстан аумағын экологиялық тұрғыдан аудандастыру

	08
	Геоэкономика
	16
	Геоэкономика негіздері
	Геоэкономика бағытының мақсаты мен міндеттерін түсіндіру; геоэкономиканың негізгі категорияларын түсіндіру; геоэкономика мен экономикалық география арасындағы айырмашылықтарды анықтау; дүниежүзі елдерінің экономикалық даму көрсеткіштерін салыстыру; Қазақстан аймақтарының экономикалық дамуын теңестіру жөнінде идеяларды ұсыну; Қазақстан аймақтарының экономикалық даму әлеуетін анықтау

	09
	Геосаясат
	17
	Геосаясат негіздері: Геосаясаттың өзектілігі
	Геосаясаттың мақсаты мен міндеттерін, зерттеу пәнін түсіндіру; геосаясаттың негізгі категорияларын түсіндіру; негізгі геосаяси объектілер мен субъектілерді анықтау; Қазақстанның геосаяси жағдайына кешенді баға беру

	10
	Елтану
	18
	Дүниежүзі елдері
	Саяси картаның сандық және сапалық өзгерістерін талдау; елдердің саяси-географиялық жағдайына баға беру; Қазақстанның саяси интеграциядағы мүдделері мен мақсаттарын талдау; Қазақстан Республикасының әлеуметтік, экономикалық, саяси-географиялық жағдайына кешенді баға береді

	11
	Адамзаттың ғаламдық проблемалары
	19
	Ғаламдық проблемаларды шешу
	Адамзаттың дамуындағы проблемаларын топтастыру; ғаламдық проблемалардың критерийлерін анықтау; ғаламдық проблемаларды шешу жөнінде әлемдік тәжірибені зерттеу; Қазақстанның аумағында көрініс тапқан ғаламдық проблемаларды анықтау

	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б).


Тесттегі тест тапсырмаларының саны: 

Тест бір дұрыс жауапты таңдауға арналған 50 тест тапсырмасынан тұрады. Оның ішінде: 

- бір дұрыс жауапты таңдаумен 40 тест тапсырмасы;

- 2 контекстке негізделген бір дұрыс жауапты таңдаумен 10 тест тапсырмасы.

Тесттің бір нұсқасындағы тест тапсырмаларының қиындығы:


 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.

Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.

Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.

Тест тапсырмасын орындау уақыты:
Бір тапсырманы орындаудың орташа ұзақтығы 1 – 1,6 минутты құрайды. Тестілеудің толық орындалу уақыты – 80 минут.

Жеке тест тапсырмаларының орындалуын бағалау:

Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 

Ұсынылатын әдебиеттер:

Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»
